**OBAVEZNI DOKUMENTI**

**ZA UPIS U MATIČNU KNJIGU VJENČANIH**

**Za sklapanje braka državljana BiH**, uz popunjen zahtjev, potrebni su slijedeći dokumenti:

1. Izvod iz matične knjige rođenih (za mladence)
2. Uvjerenje o državljanstvu (za mladence)
3. Uvjerenje o slobodnom bračnom stanju (za osobe rođene izvan općine Busovača)
4. Lične karte mladenaca (na uvid)
5. Taksa.

Najava vjenčanja u skladu sa Porodičnim zakonom Federacije BiH („Službene novine Federacije BiH“, broj: 35/05, 41/05 i 31/14) vrši se najmanje **30 (trideset) dana** prije termina određenog za vjenčanje.

**Za prijavu sklapanja braka sa stranim državljaninom**, uz popunjen zahtjev, potrebni su slijedeći dokumenti:

1. Izvod iz matične knjige rođenih za mladence
2. Uvjerenje o slobodnom bračnom stanju
3. Uvjerenje o državljanstvu za mladence
4. Uvjerenje da nema zakonskih smetnji za sklapanje braka sa državljaninom/kom BiH
5. Ovjerena kopija pasoša za stranog državljanina
6. Taksa

**Napomena:** Dokumenti za strane državljane, izuzev izvoda iz matičnih knjiga izdatih na internacionalnom obrascu, moraju biti ovjereni apostile pečatom (ukoliko se isti koristi u državi porijekla) ili ovjereni od strane Ministarstva vanjskih poslova države u kojoj su izdati i nadovjereni od strane Ambasade BiH ili Ministarstva vanjskih poslova BiH. Pored toga, obavezan je prevod sudskog tumača za sve dokumente koji nisu izdati na internacionalnim obrascima.

Ukoliko jedan od mladenaca ili svjedoci ne poznaju jedan od službenih jezika BiH, na vjenčanju je obavezno prisustvo ovlaštenog sudskog tumača za jezik koji osoba/osobe koriste.

Za gluhonijema lica obavezno je prisustvo tumača za znakovni jezik.

Najava vjenčanja, u skladu sa Porodičnim zakonom Federacije BiH („Službene novine Federacije BiH“, broj: 35/05, 41/05 i 31/14) se vrši najmanje 30 (slovima:trideset) dana prije termina određenog za vjenčanje.

**Za upis u matičnu knjigu vjenčanih braka sklopljenog u inostranstvu**, uz popunjen zahtjev, potrebni su slijedeći dokumenti:

1. Original Izvod iz matične knjige vjenčanih na internacionalnom obrascu (ako nije internacionalni

obrazac izvod mora biti ovjeren apostile pečatom ili ovjeren od strane Ministarstva vanjskih poslova države u kojoj je izdat i nadovjeren od strane Ambasade BiH ili Ministarstva vanjskih poslova BiH, te obavezno preveden od strane sudskog tumača)

1. Dokaz o BiH državljanstvu barem za jednog od supružnika (po kome se vrši upis)
2. Uvjerenje o prebivalištu supružnika, samo za državljane BiH
3. Lična karta bračnog partnera koji predaje zahtjev za upis – na uvid
4. Ukoliko na inostranom Izvodu iz matične knjige vjenčanih nema podataka o prezimenu koje su

bračni partneri uzeli prilikom zaključenja braka, bračni partneri koji su državljani BiH dužni su kod matičara dati izjavu o prezimenu za zapisnik.

**Dokumenti koji se prilažu ne smiju biti stariji od 6 (šest) mjeseci.**